Uffiċjali tal-Gvern u tal-Oppożizzjoni Sirjani se jiltaqgħu għall-ewwel darba fl-istess kamra aktar tard illum is-Sibt wara li l-ewwel jumejn tal-konferenza internazzjonali tal-paċi fl-Iżvizzera spiċċat mingħajr taħdidiet diretti bejn il-partijiet. Il-mibgħut tan-Nazzjonijiet Magħquda Lakhdar Brahmini qal li ż-żewg naħat jidher li fehmu li l-konferenza qed tipprova ssalva s-Sirja għalkemm komplew iwaħħlu f’xulxin għan-nuqqas ta’ progress fit-triq għall-paċi. Aktar kmieni lbieraħ id-delegazzjoni tal-Gvern Sirjan heddet li titlaq ‘l barra mit-taħditiet. Mal-100 dimostrant inġabru barra l-kwartieri ġenerali tan-Nazzjonijiet Magħquda jipprotestaw kontra il-Gvern Sirjan, u jappellaw lill-komunità internazzjonali taħdem biex tintemm il-gwerra ċivili li ilha għaddejja tliet snin u li fiha mietu 130,000 persuna.